Dacia Duster

Dacia Duster on Dacian vuodesta 2010 lähtien valmistama crossover-tyyppinen automalli. Sitä myydään joillain markkina-alueilla Renault-merkkisenä, lisäksi ensimmäisen sukupolven mallia myytiin Venäjällä ja Intiassa myös Nissan Terrano -nimisenä.

Vuoteen 2022 mennessä Dacia Dusteria on myyty kaksi miljoonaa kappaletta, ja se on ollut kolme vuotta peräkkäin yksityisostajien eniten ostama katumaasturi Euroopassa. Suomeen vuoden 2021 loppuun mennessä rekisteröidystä noin 8 600 Daciasta on kaksi kolmannesta ollut Dustereita.

 Dacia Duster I (2010–2017) 

Ensimmäisen sukupolven Duster esiteltiin lehdistölle joulukuussa 2009 ja suurelle yleisölle keväällä 2010 Geneven autonäyttelyssä. Se perustuu samalle pohjalevylle kuin ensimmäisen sukupolven Dacia Logan- ja Sandero-mallit.

vasen|pienoiskuva|Renault Duster
Vuoden 2011 Euro NCAP -kolaritestistä Duster sai tulokseksi kolme tähteä viidestä.
vasen|pienoiskuva|Nissan Terrano
Frankfurtin autonäyttelyssä syksyllä 2013 esiteltiin kasvojenkohotuksen kokenut Duster, joka sai uuden etusäleikön sekä muutoksia etu- ja takavaloihin. Sisällä kojelautaa uudistettiin.
vasen|pienoiskuva|Ensimmäisen sukupolven facelift-malli.
Buenos Airesin autonäyttelyssä kesällä 2015 esiteltiin Etelä-Amerikan markkinoilla myytävä neliovinen lava-autoversio Renault Duster Oroch. Vuonna 2022 uudistettiin keulailmettä ja auto sai uuden kojetaulun. Mallinimeksi tuli Renault Oroch ilman viittausta Dusteriin.
vasen|pienoiskuva|Renault Duster Oroch 

 Dacia Duster II (2017–) 

Toisen sukupolven Duster esiteltiin Frankfurtin autonäyttelyssä syksyllä 2017. Se perustuu edelleen samalle pohjalevylle kuin edeltäjänsä, eikä ole muuttunut ulkomuodoiltaan merkittävästi. Sisätiloihin tehdyt uudistukset olivat merkittävämpiä.

Vuoden 2017 Euro NCAP -kolaritestistä Duster sai tulokseksi kolme tähteä viidestä.

Kesällä 2021 Dusteriin tuli muun muassa LED-ajovalot, ja päiväajovalot saivat uuden, merkille tyypillisen Y-kuvion. Myös etuvilkut ja rekisterikilven valot vaihtuivat LED-tyyppisiksi. Manuaalivaihteisto vaihtui kuusivaihteiseksi kaikissa moottoreissa, lisäksi etuvetoiseen 150-hevosvoimaiseen bensiinimalliin tuli saataville kaksoiskytkinvaihteisto.
vasen|pienoiskuva|Toisen sukupolven facelift-malli (2021).
Kesäkuussa 2022 Duster sai muun Dacia-malliston tavoin valmistajan uuden tyylisuunnan mukaisen keulailmeen. vasen|pienoiskuva|Toisen sukupolven facelift-malli (2022). 

 Lähteet 

 Aiheesta muualla 

Duster
Luokka:J-segmentin autot
Luokka:2010-luvun autot
Luokka:2020-luvun autot